cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy cy cy cy cy en cy cy en su de cy cy af cy cy en cy en es
Cystadleuaeth Dysgwr y Flwyddyn 2018 | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Cystadleuaeth Dysgwr y Flwyddyn 2018
Efallai ein bod ni’n agosáu at ganol mis Ionawr ac ambell adduned blwyddyn newydd eisoes wedi’i dorri, ond dyw hi ddim yn rhy hwyr i fynd ati i greu adduned newydd, sef cefnogi a dathlu llwyddiant y rheiny sydd wedi mynd ati i ddysgu Cymraeg.
Gyda hynny mewn golwg bydd yr Eisteddfod Genedlaethol yn lansio cystadleuaeth Dysgwr y Flwyddyn 2018 yn nigwyddiad Cwrs Calan, Dysgu Cymraeg Caerdydd, ddydd Sadwrn 13 Ionawr, lle bydd dysgwyr o bob lefel yn dod ynghyd i glywed mwy am yr Eisteddfod a gynhelir yng Nghaerdydd eleni a chyfleoedd ar gyfer dysgwyr yn yr ardal yn gyffredinol yn ogystal ag yn yr Eisteddfod.
Bydd rhai o gyn-enillwyr Dysgwyr y Flwyddyn yn cymryd rhan mewn sesiynau’n ystod y dydd gan sôn am bwysigrwydd y gystadleuaeth a’i rôl yn hybu dysgu Cymraeg ar draws y wlad.
Mae’r gystadleuaeth yn rhan greiddiol o neges yr Eisteddfod Genedlaethol wrth i’r ŵyl ymweld â gwahanol ardaloedd, ac meddai Prif Weithredwr yr Eisteddfod, Elfed Roberts, “Mae dathlu llwyddiant ym maes dysgu Cymraeg yn rhan bwysig o’n gwaith ni, ac mae cystadleuaeth Dysgwr y Flwyddyn yn ffordd arbennig o wneud hyn.
“Dyma lwyfan cenedlaethol i’r sector dysgu Cymraeg, a chystadleuaeth sy’n agored i unrhyw un sydd wedi mynd ati i ddysgu’r iaith.  Mae llawer o bobl yn mynd ati i ddysgu Cymraeg er mwyn ei siarad gyda ffrindiau a theulu.  Mae eraill yn dysgu’r iaith er mwyn ei siarad yn y gwaith, a nifer yn awyddus i’w defnyddio yn y gymuned leol.
“Ac mae rhai pobl yn dysgu Cymraeg gan eu bod yn chwilio am her newydd.  Beth bynnag yw’r rheswm dros ddysgu Cymraeg, gellir mynd ati i gystadlu neu drefnu enwebiad ar gyfer cystadleuaeth Dysgwr y Flwyddyn.
“Wrth i ni gefnogi ac ymuno yn yr her i geisio sicrhau miliwn o siaradwyr Cymraeg erbyn 2050, mae’n hollbwysig bod lle amlwg i ddysgu Cymraeg yn ein gwaith ac ein bod ni fel cenedl yn dathlu llwyddiant ac yn annog rhagor i fynd ati i ddysgu, ac yn fwy pwysig i ddefnyddio’r iaith yn y dyfodol.”
Mae ffurflen gais cystadleuaeth Dysgwr y Flwyddyn ar gael ar wefan yr Eisteddfod, www.eisteddfod.cymru yn ogystal â mewn llyfryn sydd wedi’i ddosbarthu drwy rwydwaith y Canolfannau Dysgu Cymraeg ar draws Cymru.  Gallwch hefyd gysylltu â swyddfa’r Eisteddfod ar 0845 4090 300 am gopi o’r llyfryn.  Y dyddiad cau yw 31 Mawrth.
Mae’r gystadleuaeth hon yn agored i unrhyw un dros 18 oed sydd wedi dysgu Cymraeg yn eithaf rhugl.  Gall unigolyn ymgeisio’i hun, neu gall teulu, ffrind, cydymaith - unrhyw un - fynd ati i enwebu rhywun sydd wedi gwneud eu gorau gyda’r Gymraeg.
Ceir gwybodaeth am nifer fawr o gystadlaethau eraill i ddysgwyr yn llyfryn y dysgwyr hefyd.  Mae modd hefyd cofrestru ar-lein i gystadlu yn y cystadlaethau llwyfan ar gyfer dysgwyr.
Bydd enillydd Dysgwr y Flwyddyn yn derbyn tlws arbennig, yn rhoddedig gan Ysgol y Gymraeg, Prifysgol Caerdydd, a £300 gan Peter a Gill Griffiths, Pentyrch, Caerdydd, a bydd y tri arall sy’n cyrraedd y rownd derfynol yn derbyn tlysau, sydd hefyd yn rhoddedig gan Ysgol y Gymraeg, Prifysgol Caerdydd.  Bydd y rheiny sy’n cyrraedd y rownd derfynol yn derbyn tanysgrifiad blwyddyn i’r cylchgrawn Golwg, a rhoddion gan fudiad Merched y Wawr.  Bydd yr enillydd hefyd yn cael ei g/wahodd i fod yn aelod o’r Orsedd.
Cynhelir Eisteddfod Genedlaethol Caerdydd ym Mae Caerdydd o 3-11 Awst.  Am ragor o wybodaeth ewch ar-lein.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.